73α. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1029133/284/0015 της 19 Απρ./8 Μαΐου 1990 (ΦΕΚ Β΄ 304) Υποχρεωτική χρησιμοποίηση φορολογικών ταμειακών μηχανών του Νόμ. 1809/1988. Έχοντας υπόψη: 1.Τις διατάξεις της παρ. 2 του άρθρ. 1 του Νόμ. 1809/1988 (ΦΕΚ Α΄ 222). 2.Τις διατάξεις των περίπτ. η΄, θ΄και ιγ΄ του άρθρ. 49 του Κ.Φ.Σ. (Π.Δ. 99/1977-ΦΕΚ Α΄34). 3.Τις διατάξεις της απόφασής μας 1128942/987 ΠΟ.1284/1989 (ΦΕΚ Β΄ 931), με τις οποίες καθιερώνεται η υποχρεωτική χρησιμοποίηση των φορολογικών ταμειακών μηχανών του Νόμ. 1809/1988 σταδιακά, από 1ης Μαΐου, 1ης Ιουλίου και 1ης Νοεμ. 1990, από ορισμένες κατηγορίες επιτηδευματιών που ασκούν τη δραστηριότητά τους σε συγκεκριμένες περιοχές της χώρας. Σελ. 136,24(β) Τεύχος 1197-Σελ 30 4.Το γεγονός ότι οι ποσότητες τω φορολογικών μηχανών, που έχουν παραχθεί μέχρι σήμερα και εξακολουθούν να παράγονται από τους κατασκευαστές των εγκεκριμένων τύπων, μπορεί να μην επαρκούν για την κάλυψη των αναγκών των υπόχρεων επιτηδευματιών κατά τις πιο πάνω ημερομηνίες (1.5.1990, 1.7.1990 και 1.11.1990) και επειδή δεν αντιμετωπίζεται περίπτωση μετάθεσης των ημερομηνιών αυτών, αποφασίζουμε: 1.Όσοι από τους επιτηδευματίες, που αναφέρονται στην απόφασή μας 1128942/987 ΠΟ. 1284/1989 και ασκούν τη δραστηριότητά τους στις περιοχές που ορίζονται με την ίδια απόφαση, δεν μπορέσουν να προμηθευτούν εγκεκριμένο τύπο φορολογικής ταμειακής μηχανής του Νόμ. 1809/1988, λόγω μη ύπαρξης στην αγορά μέχρι την ημερομηνία της έναρξης της υποχρεωτικής χρησιμοποίησης των μηχανών αυτών για την έκδοση των αποδείξεων λιανικής πώλησης αγαθών και παροχής υπηρεσιών, πρέπει κατά την ημερομηνία αυτή (έναρξη της υποχρέωσής τους) να έχουν παραγγείλει στον κατασκευαστή τον εγκεκριμένο τύπο της μηχανής που επιθυμούν για να αποφύγουν τις συνέπειες που προβλέπονται από το νόμο για τη μη έγκαιρη συμμόρφωσή τους. Η παραγγελία της μηχανής αποδεικνύεται με το πρώτο αντίτυπο διπλότυπου θεωρημένου δελτίου παραγγελίας που εκδίδεται από τον κατασκευαστή, στο οποίο αναγράφεται το ονοματεπώνυμο ή η επωνυμία και η διεύθυνση του πελάτη, ο τύπος της μηχανής και η ποσότητα (σε τεμάχια) που παραγγέλθηκε, το ποσό της προκαταβολής επί της τελικής αξίας της παραγγελίας και η πιθανή ημερομηνία παράδοσης που δεν μπορεί να είναι μεγαλύτερη των 3 μηνών από την ημερομηνία έναρξης της σχετικής υποχρέωσης για κάθε επιτηδευματία. Μέχρι την παράδοση της μηχανής, από τον κατασκευαστή στον υπόχρεο επιτηδευματία, ο τελευταίος εκδίδει τις αποδείξεις λιανικής πώλησης με τον τρόπο που τις εξέδιδε πριν από την ημερομηνία έναρξης της υποχρέωσής του για την χρησιμοποίηση της φορολογικής μηχανής. Ο κατασκευαστής εκδίδει το πιο πάνω δελτίο παραγγελίας, το πρώτο αντίτυπο του οποίου παραδίδει στον αγοραστή επιτηδευματία, εφόσον κατά το χρόνο της παραγγελίας δε έχει στη διάθεσή του φορολογικές μηχανές για πώληση. Για την εκτέλεση των παραγγελιών αυτών ακολουθείται υποχρεωτικά η σειρά της λήψεώς τους. 2(Αντικαθίσταται η παρ. 4 της 1128942/987 ΠΟΛ 1284/1989, ανωτ. αριθ. 72). 27.Β.δ.73-73α Βιβλία και Φορολογικά Στοιχεία 